
Nicușor Dan, nu ești singur! Radu Mihaiu, primarul Sectorului 2, 
declarat de instanţă, colaborator cu identitate reală 


întâmplările de ieri cu Nicușor Dan, adică presupusa colaborare a sa cu 
securitatea ceausistă, ne arată cât se poate de clar că turnătoria de bunăvoie, 
colaborarea, tot de bunăvoie, ba cu Securitatea lui Ceausescu, ba cu organele de 
cercetare penală, sunt deja, un mod de viaţă pentru liderii USR-ului. Să nu îi 
uităm și pe Roxana Wring, membră fondatoare a USB-ului și fosta mână dreaptă 
a primarului Capitalei, cea care a primit verdict de colaborare cu Securitatea dar 
și pe Cătălin Drulă, președintele USR-ului, care atunci când era ministru al 
Transporturilor se cabla de bunăvoie și îi înregistra pe toți cei care îi intrau in 
birou, pentru ca mai apoi să îi livreze pe tavă la DNA. 


La aceasta tripletă magică de turnători și colaboratori se adaugă și edilul Sectorului 2, 
Radu Mihaiu. 


Mihaiu a apelat la forma clasică de a scăpa de propriile sale probleme penale: s-a apucat 
să își înregistreze și să își denunțe colegii din PMP, partid cu care, de altfel, acum USR-ul 
se află în alianță. Dorind cu disperare să își închidă dosarele sale penale, decide să se 
cableze (după modelul deja patentat de șeful sau de partid, Cătălin Drulă) pentru a 
înregistra un consilier local al PMP din Consiliul Local al Sectorului 2 (Cătălin Șerpescu), 
un consilier general al PMP din Consiliul General ( Cătălin Militaru) , care era și șeful 
organizației PMP sector 2, și un om de afaceri din sectorul 2 (Corin Romanescu). Depune 
o declaraţie la Parchetul General și cere să fie cablat cu tehnica Parchetului, după care 
merge la o întâlnire cu cei trei, care atenţie! Îi spun clar lui Mihaiu că ei doresc rezolvarea 
unei probleme " numai conform legii”. Înregistrările și anchetă jurnalistică au fost 
difuzate în 21 mai la emisiunea Sinteza Zilei de la Antena 3. 


În august 2021, Mihaiu, se prezintă cablat, la întâlnirea cu cei trei, unde omul de afaceri 
Corin Romanescu îi spune edilului de la Sectorul 2 că îi va cere autorizații pentru 
amplasare de panouri publicitare, subliniind de mai multe ori că vrea că totul să se 
desfășoare legal. La o întâlnire ulterioară, unde erau doar Mihaiu și Militaru, Mihaiu 
încearcă să smulgă de la Militaru declarații compromiţătoare despre omul de afaceri Corin 
Romanescu, instigându-l de-a dreptul pe Militaru să spună că ar avea vreun avantaj 
material de la Romanescu. Văzând că Militaru spune că nici el și nici Șerpescu nu au 
avantaje materiale de la Romanescu, Mihaiu insistă să afle alte informaţii 
compromițătoare despre omul de afaceri. Nu află nimic, însă aceste înregistrări așa cum 
erau, ajung pe masă procurorilor de la Parchetul General și Mihaiu reușește să obţină 
reținerea pentru 30 de zile a celor trei. Așa cum era de așteptat, instanţa de judecată 
decide, în primă fază, că cei trei trebuie să fie eliberaţi iar înregistrările făcute de edilul 
Sectorului 2 sunt declarate ILEGALE. 


În cea de-a doua fază procesuală, desfășurată la Sectia 1 Penală, din cadrul Tribunalului 
București, instanța constată nulitatea mijlocelor de probă, adică a înregistrărilor efectuate 
de primarul Mihaiu și le exclude din materialul probator. Însă partea cea mai interesantă 
din această sentință, este aceea în care Radu Mihaiu este declarant de către instanță ca 
fiind "colaborator cu identitate reală” al organelor de cercetare penală. Publicăm, mai jos, 
partea din sentință, unde Mihaiu este declarat ca fiind colaborator cu identitate reală. 


” În baza art.138, alin. 1, lit. g, teză finală, Cod Procedură Penală, constată calitatea de 
COLABORATOR CU IDENTITATE REALĂ, a numitului Mihai Radu Nicolae. În baza art. 102, 
alin. 3, Cod Procedură Penală, raportat la art. 146, indice 1, alin 3,10, Cod Procedură 
Penală, admite excepția nulității mijloacelor de probă constând în înregistrările efectuate 
prin folosirea de dispozitive tehnice de către colaboratorul cu identitate reală Mihaiu Radu 
Nicolae pe care le exclude din materialul probator.” 


Acesta este USR-ul și aceștia sunt liderii săi! Una clamează și alta fac. Useriștii pretind că 
la ei începe și se termină rectitudinea morală în politică, că ei sunt singurii politicieni 
anticomuniști și anti-securiști, că ei sunt singurii incoruptibili. În realitate, USR mustește 
de lideri penali pe metrul pătrat, mai nou s-au înmulțit iată și turnătorii la securitatea 
ceaușistă, dar și cei la Procuratura capitalistă, cât despre anticomunism, hai să fim 
serioși! Foștii lideri comuniști Emil Bobu și Tudor Postelnicu ar fi invidioși pe atitudinile 
intransigente de sorginte stalinistă ale unor lideri USR. 


